amanoisuno/poetBack huggingface dataset:
寄禪月大師 周庠 
昨日塵遊到幾家，就中偏省近宣麻。水田鋪座時移畫，有時撚得休公卷，倚柱閑吟見落霞。
寄禪月大師 張格 
龍華咫尺斷來音，日夕空馳詠德心。禪月字清師號別，莫倚名高忘故舊，曉晴閒步一相尋。
贈禪月大師 王鍇 
長愛吾師性自然，天心白月水中蓮。神通力遍恒沙外，太平時節俱無事，莫惜時來話草玄。
奉詔賦蜀主降唐 牛希濟 
滿城文武欲朝天，不覺鄰師犯塞煙。唐主再懸新日月，古往今來亦如此，幾曾歡笑幾潸然。
蜀馱引 馮涓 
昂藏大步蠶叢國，曲頸微伸高九尺。卓女窺窗莫我知，嚴仙據案何曾識。自古皆傳蜀道難，爾何能過拔蛇山。忽驚登得雞翁磧，又恐礙著鹿頭關。
句 馮涓 
不隨俗物皆成土，只待良時卻補天。（《題支機石》，釜魚化作池中物，木履浮為天際船。
從幸秦川賦鷙獸詩 李浩弼 
岩下年年自寢訛，生靈餐盡意如何。爪牙眾後民隨減，長途莫怪無人跡，盡被山王棱殺他。
批子弟理舊居狀 楊玢 
四鄰侵我我從伊，畢竟須思未有時。試上含元殿基望，秋風秋草正離離。
登慈恩寺塔 楊玢 
紫雲樓下曲江平，鴉噪殘陽麥隴青。莫上慈恩最高處，不堪看又不堪聽。
遣歌妓 楊玢 
垂老無端用意乖，誰知道侶厭清齋。如今又采蘼蕪去，辜負張君繡靸鞋。
和題劍門 韓昭 
閉關防老寇，孰敢振威棱。險固疑天設，山河自古憑。三川奚所賴，雙劍最堪矜。鳥道微通處，煙霞鎖百層。
從幸秦川過白衛獻詩 韓昭 
吾王巡狩為安邊，此去秦亭尚數千。夜照路岐山店火，八駿似龍人似虎，何愁飛過大漫天。
記皂江墮水事 楊鼎夫 
青城山峭皂江寒，欲度當時作等閒。棹逆狂風趨近岸，今日深恩無以報，令人羞記雀銜環。
題張道隱太山祠畫龍 蔣貽恭 
世人空解競丹青，惟子通玄得墨靈。應有鬼神看下筆，靜閉綠堂深夜後，曉來簾幕似聞腥。
詠蠶 蔣貽恭 
辛勤得繭不盈筐，燈下繅絲恨更長。著處不知來處苦，但貪衣上繡鴛鴦。
漁父歌三首 李珣 
水接衡門十裏餘，信船歸去臥看書。輕爵祿，慕玄虛，莫道漁人只為魚。避世垂綸不記年，官高爭得似君閑。傾白酒，對青山，笑指柴門待月還。棹警鷗飛水濺袍，影侵潭面柳垂絛。終日醉，絕塵勞，曾見錢塘八月濤。
感禿鶖潛吟 顧夐 
昔日曾看瑞應圖，萬般祥瑞不如無。摩訶池上分明見，仔細看來是那鶘。
與杜光庭 張令問 
試問朝中為宰相，何如林下作神仙。一壺美酒一爐藥，飽聽松風白晝眠。